CELEX: 32004R1107
Language: sl
Date: 2004-06-11 00:00:00
Title: Uredba Komisije (ES) št. 1107/2004 z dne 11. junija 2004 o spremembi Uredbe (ES) št. 708/98 glede maksimalnih količin za tretjo tranšo intervencije v tržnem letu 2003/04

12.6.2004   
            
            
               SL
            
            
               Uradni list Evropske unije
            
            
               L 211/14
            
         
      UREDBA KOMISIJE (ES) št. 1107/2004
   z dne 11. junija 2004
   o spremembi Uredbe (ES) št. 708/98 glede maksimalnih količin za tretjo tranšo intervencije v tržnem letu 2003/04
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 3072/95 z dne 22. decembra 1995 o skupni tržni ureditvi za riž (1) in zlasti člena 8(b) Uredbe,
   ob upoštevanju Uredbe Sveta (ES) št. 1785/2003 z dne 29. septembra 2003 o skupni tržni ureditvi za riž (2) in zlasti člena 32(2)(3) Uredbe,
   ob upoštevanju naslednjega:
   
               (1)
            
            
               Pogoji, ki urejajo prevzem neoluščenega riža s strani intervencijskih agencij, so določeni v Uredbi Komisije (ES) št. 708/98 z dne 30. marca 1998 o prevzemu neoluščenega riža s strani intervencijskih agencij in o določitvi korekcijskih zneskov ter povečanja in znižanja cen, ki se uporabijo (3).
            
         
               (2)
            
            
               Uredba (ES) št. 1785/2003 je omejila količine, ki jih intervencijske agencije lahko odkupijo v obdobju od 1. aprila 2004 do 31. julija 2004, na 100 000 ton.
            
         
               (3)
            
            
               V več državah članicah so količine, ki se ponudijo za intervencijo, dosti večje od količin, določenih v Prilogi IV k Uredbi (ES) št. 708/98. Z vidika stanja na trgu, ki izhaja iz zgoraj navedene oskrbovalne bilance, je treba navedene količine povečati za 45 000 ton in maksimalne količine za tretjo tranšo intervencije za tržno leto 2003/04 spremeniti.
            
         
               (4)
            
            
               V skladu s tem je treba spremeniti Uredbo (ES) št. 708/98.
            
         
               (5)
            
            
               Ukrepi, ki so predvideni s to uredbo, so v skladu z mnenjem Upravljalnega odbora za žita –
            
         SPREJELA NASLEDNJO UREDBO:
   Člen 1
   V Prilogi IV k Uredbi (ES) št. 708/98 se v stolpcu „Tranša 3“ številka „0“ nadomesti s „45 000“.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. junija 2004
      
         
            Za Komisijo
         
         Franz FISCHLER
         
         
            Član Komisije
         
      
   
   
      (1)  UL L 329, 30.12.1995, str. 18. Uredba, nazadnje spremenjena z Aktom o pristopu iz leta 2003. Uredba, razveljavljena z Uredbo (ES) št. 1785/2003 z začetkom veljavnosti od dneva veljavnosti navedene Uredbe.
   
      (2)  UL L 270, 21.10.2003, str. 96.
   
      (3)  UL L 98, 31.3.1998, str. 21. Uredba, nazadnje spremenjena z Uredbo (ES) št. 579/2004 (UL L 90, 27.3.2004, str. 54).